cyanic-selkie/wikianc huggingface dataset:
Point of Ayre
Den betydelig forskjellen mellom flo og fjære ved Point of Ayre har gitt gode fiskemuligheter fra stranden. Mange besøkende blir tiltrukket av det vakre dekket av gulltorn og lyngen som omgir fyrtårnet. Det blander seg med sanddynene som strekker seg sørvest og gir dekke for sjeldne blomster og danner en del av Mans naturreservat. Et utstrakt mangfold av land- og sjøfugler besøker området året rundt, det samme gjør også et antall gråsel.
Fyrtårnet
Fyrtårnet på Point of Ayre er det eldste fyrtårnet på Man. Det ble tegnet og bygget av Robert Stevenson, bestefar av den kjente forfatteren Robert Louis Stevenson, og tårnet ble første gang tent i 1818. Lyset har en nominell utstrekning på 27 km ved en høyde på 32 meter. Fyrtårnet som er 30 meter høyt er malt med to karakteristiske røde bånd, og lyset kan bli klart sett på tvers over havet i sørvestlige Skottland.
På grunn av de stadige endringene og ansamling av grus fra havstrømmene ble et mindre lys (til daglig referert til som winkie) bygget 231 meter på sjøsiden av hovedtårnet i 1899. Dette lyset ble plassert ytterligere 77 bortenfor i samme retning av samme årsak i 1950.
Fyrtårnets bygninger og eiendom har vært i privat eie siden 1993 da fyrtårnet ble helautomatisert. Lyset blir fortsatt drevet av skotske Northern Lighthouse Board i Edinburgh. I august 2005 ble tåkesignalet ved fyrtårnet avviklet grunnet påliteligheten og tilgjengeligheten av GPS og moderne sjøfartssporingssystemer.
Nordforsk
NordForsk er en organisasjon under Nordisk ministerråd som finansierer og tilrettelegger for nordisk samarbeid innen forskning og forskningsinfrastruktur.
NordForsk ble etablert i 2005. Organisasjonens hovedmål er å legge til rette for et effektivt og tillitsbasert forskningssamarbeid i Norden, og sikre at forskningen som finansieres har høy internasjonal kvalitet og realiserer nordisk merverdi.
NordForsk har en grunnbevilgning fra Nordisk ministerråd, og samarbeider med nasjonale forskningsfinansierende institusjoner som Norges forskningsråd, Formas, Finlands Akademi, Rannis, Vetenskapsrådet og Danmarks Frie Forskningsfond om finansiering av forskningsprosjekter. Alle prosjekter som mottar støtte fra NordForsk må ha deltakere fra minst tre land.
NordForsk ledes av direktør Arne Flåøyen.
NordForsk har hovedkontor i Oslo, der de er samlokalisert med søsterorganisasjonene Nordic Innovation og Nordic Energy Research.
Traumatologi
Traumatologi (fra gresk: trauma – skade) er den delen av akuttmedisin/kirurgi som har med diagnostikk og behandling av kroppsskader å gjøre. I mange land er traumatologi en egen medisinsk spesialitet, men i Norge inngår traumatologi i forskjellige spesialiteter. De fleste skader (skjelett- og bløtvevsskader) behandles dog av ortopeder.
Saari
Saari er en tidligere kommune i landskapet Södra Karelen i Finland.
Ved krigsavslutningen i 1944 ble 29,9 km² av kommunen avstått til Russland.
1. januar 2005 kommunene ble Saari og Uukuniemi slått sammen med Parikkala kommune.
Time (ELO-album)
Time er et konseptalbum av Electric Light Orchestra.
Albumet ble utgitt i 1981 og på nytt i 2001 med tre bonusspor. Vokalist Jeff Lynne har produsert albumet.
Sporliste
Alle spor av Jeff Lynne.
Evangeliske sanger i sør
Evangeliske sanger i sør (ESIS), er navn på en kristen stiftelse som produserer og utgir sang- og musikksamlinger rundt omkring i Norge. Noen samlinger er blitt til musikkvideoer og program på TV.
Historie
Stiftelsen ble etablert i 1998 av 4 forskjellige «sanggrupper», nemlig Odd Bergum, Egil og Arne, Sødalstrioen, og Flekkerøyguttene.
Navnet Evangeliske Sanger i Sør kommer opprinnelig av at det var sangere og musikere fra Sørlandet som deltok, samt forbindelsen til «Southern Gospel» Formålet til stiftelsen er blant annet å «inspirere lokale sangkrefter til å fremføre evangeliske forkynnende sanger og inspirere til sang- og musikkmøter der den gamle vekkelses-sangskatten blir løftet frem».
Evangeliske Sanger i Sør er forbildet for tilsvarende samlinger andre steder, slik som «Gla´sang i vest», «Evangeliske Sanger i Sandefjord» og «Evangeliske Sanger i Grenland».
Det har stort sett vært Sørlandet og Vestlandet som har fått disse arrangementene, men det har allikevel vært avholdt noen få på Østlandet, Bø i Telemark, Østerbo i Halden og i februar 2000 var møtet lagt til Jotunhallen i Sandefjord. Her deltok 2,000 mennesker.
Musikkvideoer (DVD)
Evangeliske Sanger i Sør har produsert flere musikkvideoer og DVD-er. Inntektene går til radioarbeid i Sør-India og til bibelspredning.
James av St. George
James av St. George (født ca. 1230, død 1309) var en arkitekt fra Savoia som bygde flere festninger og borger for Edvard I av England.
Blant festningene han sto bak er:
Disse fire festningene står på UNESCOs liste over verdens kultur- og naturarvsteder.
Skolens smarteste gutt
Skolens smarteste gutt (orig: Smart Guy) er en amerikansk komiserie for ungdom som gikk på The WB fra 1997 til 1999.
Ylämaa
Ylämaa er en tidligere kommune i landskapet Södra Karelen i Finland. I 2008 hadde kommunen 1 427 innbyggere og et areal på 408,94 km² hvorav 29,20 km² vann. Ylämaa var en finskspråklig kommune som grenset til kommunene Villmanstrand, Luumäki og Miehikkälä.
Skolens smarteste gutt
Serien handlet om T.J. Henderson, en ti år gammel gutt med en uvanlig høy IQ som gikk på Piedmont High School i Washington D.C. Han hadde hoppet over seks skoletrinn, fra fjerde til tiende klasse, fordi han ikke fikk nok utfordringer i fjerde klasse. Han ble maskot for skolens basketballag («Pugnacious Pete, the Powerful Piedmont Penguin»), noe som gjorde at han ble mobbet. Rollen som T.J. ble spilt av Tahj Mowry. Serien ble laget av Danny Kallis.
Ylämaa
Ved krigsavslutningen i 1944 ble 12,2 km² av Ylämaa avstått til Russland. Den tidligere nabokommunen Säkkijärvi havnet i hovedsak på russisk side av grensen, og i 1946 ble en del av de gjenværende områdene i Säkkijärvi innlemmet i Ylämaa.
Skolens smarteste gutt
Handling
TV-serien finner sted i Washington, D.C., og sentrerer seg rundt ulykkene til T.J. Henderson (spilt av Tahj Mowry) som i en alder av 10 år blir forflyttet fra barneskolen til Piedmont High School. Han begynner deretter ved en videregående skole, og får tenåringer som klasse-kamerater. Han må tilpasse seg tilværelsen sammen med en gruppe eldre, men ikke nødvendigvis klokere, tenåringer – inkludert storebroren Marcus (spilt av Jason Weaver) og Marcus sin beste venn Mo. Episoder omhandler vanligvis T.J.s forsøk og feiltrinn, når han forsøker å passe inn som et geni. Men han er fremdeles et lite barn på videregående, samt kontrastene mellom ham selv og storebrorens underpresterende natur.
Ylämaa
Den 1. januar 2010 ble Ylämaa kommune slått sammen med Villmanstrand.
Skolens smarteste gutt
Skuespillere
T.J. blir senere forfremmet til å være ansvarlig for Piedmont High Penguins basketball-lag. Han tilbringer en god del tid av skole-tiden sammen med sin eldre bror, Marcus, og brorens beste venn, Mo Tibbs. Selv om de opplever noen anspente øyeblikk, bryr de to brødrene, som deler soverom gjennom hele TV-serien, hverandre dypt. Selv om T.J. tilbringer mye av tiden sin rundt tenåringer, blir han av og til sett tilbringe tid sammen med barn på hans egen alder - noe som av og til resulterer i at han forsøker å forsøker å passe inn med andre barn i situasjoner hvor han føler seg malplassert. T.J. spiller keyboard for Marcus sitt band Mackadocious i en rekke episoder, etter at et av gruppens andre medlemmer skadet en finger i en ulykke.
Nils Tjoflot
Nils Ellingsson Tjoflot (13. oktober 1865–11. juli 1898) var en spillemann som levde på Tjoflot i Ullensvang i Hardanger
Biografi
Tjoflot ble født på gården Ytrabødn på Tjoflot. Faren var Elling Nilsson Tjoflot (1819-1870) og mor hans var Barbro Endresdtr. Folkedal frå Trones (1837-1905). Nils var enebarn i dette ekteskapet, og faren døde da han var 5 år gammel. Det var ingen spelemenn i slekten fra før, men det var mange spillemenn på Tjoflot, og Nils fekk lyst til å prøve seg blant dem. Fela fikk han da han var syv år gammel av sin mor. Trolig var det Hans Eikanes som hadde lagd denne, og det var trolig også han som lærte Tjoflot å spille hardingfele. Senere gikk han i lære hos fra Løflaten i Kvanndal. Han var og i lære hos Ola Mosafinn.
Nils Tjoflot var en svært dyktig spillemann som var kjent i hele Hardanger og deltok på kappleikene til Vestmannalaget; den første som ble arrangert i 1896, deretter den andre kappleiken i 1897. Ofte spilte han til dans i bryllup og andre tilstelninger rundt om i Hardangerfjorden. Han var ti år da han første gangen spilte i bryllup. Han tok også på seg oppdrag med å spille for turister som kom innom Hardangerfjorden. Folkeminnesamleren Rikard Berge nevner Nils Tjoflot som en av de dyktigaste spillemennene i Hardanger i artikkelen «Spelemenner».
Nils Tjoflot var medlem av Vestmannalaget med ei rekke andre spelemenn frå regionen. Portrett av Nils Tjoflot finnes hos Digitalt museum.
Omstendighetene rundt dødsulykken
Tjoflot omkom i et forlis i 1898 kun 32 år gammel. Søndag 10. juli 1898 om ettermiddagen dro han med den spesialbygde seilbåten sin til Granvin. Han var ofte i Granvin der han hadde mange venner og kjenninger fra konfirmasjonstida, deriblant mange som spilte fele. Både Severin Kjerland og Nils Nilsson Eida var beundrere av Nils. Denne søndagen var det to menn til i båten, det var Endre Sjurson Kvammen og Jon Tjoflot. I Granvin skulle Nils Tjoflot spille på en låvedans, og denne varte til langt på natt.
Det var morgon då de tre skulle dra tilbake med seilbåten til Tjoflot. De satte seg i båten. Nils framme med fela og Endre ved roret. Nils skal ha sagt: «Me sigle under det da norska flagget». Han spilte rullen «Blåmannen» som han hadde lært av Håstabøen. Snart var de langt ute i fjorden og tonene hørtes ikke lenger for de som sto på land. Brått skjedde det, de la opp en vending opp mot vinden så båten ble liggende bidevind over den andre baugen ved Røynstrandlandet. Båten la seg over og tok inn vann; den hadde tung ballast, stein med grind over, og sank på noen øyeblikk. Det hele gikk så fort at ingen på land forstod helt hva som skjedde. Folk rodde ut straks, men det var ingenting å se da de kom fram. Snart etter fløt fela og hatten til Nils opp og det var alt. Det ble stor sorg, Nils var en populær kar som var kjent for arbeidsviljen, kunstnersinnet og sin framferd.
Nils Tjoflots feler
Nils Tjoflot hadde flere feler i sitt virke som spillemann. Han bygde også sine egne hardingfeler. I en tid hadde han ei fele fra Samnanger. Det er skrevet en bok om felene hans; Bjarne Ljones, Håvard Kvandal og Anders Kjerland: Felene hans Nils Tjoflot (Hardanger 1982-1983).
Fela som fløt opp etter at Nils Tjoflot druknet om morgenen 11. juni 1898 ble satt i stand av felemakeren Knut Eilevsson Steintjønndalen, som også hadde bygd fela. Fela ble like fin som før, men kanskje ikke så god som da Nils eide den. For Nils var dette ei mesterfele. Fela er nå utstilt på Hardanger Folkemuseum på Utne som ligger på andre sida av Hardangerfjorden, tvers overfor Tjoflot.
Musikkverk
Det finnes slåtter, reinlenderer og valser og mer etter Nils Tjoflot. Han var spesielt glad i runddansspill. Innen runddansspill er det riktig å si at han etablerte en egen Tjoflotlinje. Han hadde sin egen spillestil og måte å framføre materialet på som var godt likt av folk. Han lærde også opp flere spillemenn i Hardanger, og formidlet slåtter han i sin tid hadde lært av andre, men også egne slåtter lærde han villig vekk.
Hard to Be a Rock ’n’ Roller.. in Kiev!
'Hard to Be a Rock'n'Roller.. in Klev!' er et musikkalbum av Wig Wam, utgitt i 2005.
Nils Tjoflot
Musikkverk
Slåtter og valser etter Nils Tjoflot blir fremført også i dag, opptak vert spilt på feks norsk radio som Folkemusikktimen. Det er kjent om lag 20 valser som er tatt vare på etter Nils Tjoflot. Mange av disse valsene er spilt inn på band av spillemannen Anders Kjerland fra Granvin.
Durspilleren Rannveig Djønne kom i 2008 med CD-en Spelferd heim - slåttar frå Hardanger og Voss, der hun framfører tre slåtter etter Nils Tjoflot; «Hamborgar etter Nils Tjoflot», «Reinlender - etter Nils Tjoflot», og den kjente «Ginavalsen», som han skrev i kjærlighetssorg da han fikk vite at jenta han hadde et godt øye til ble forlovet med en annen.
Rod Evans
Rod Evans (født 19. januar 1947 i Slough i Berkshire) er en britisk vokalist som var et av originalmedlemmene i hard rock-bandet Deep Purple. Han synger på bandets tre første album, og ble erstattet av Ian Gillan i 1969.
Tidlig karriere og Deep Purple
Før han ble medlem av Deep Purple, var Evans sammen med Ian Paice i bandet MI5, som skiftet navn til The Maze. Han var også med i bandet The Horizons på midten av 1960-tallet. Evans var en av originalmedlemmene i Deep Purple, og den mest kjente Deep Purple-låten med Evans som vokalist er singel-hiten «Hush».
Etter å ha spilt inn tre album med Deep Purple, fikk han i 1969 regelrett sparken på grunn av at han ønsket at bandet skulle spille mere pop-orientert musikk, mens Ritchie Blackmore, Ian Paice og Jon Lord ville spille hard rock.
Etter Deep Purple
Etter at han måtte slutte i Deep Purple, ga han ut en singel som soloartist på Capitol Records før han startet bandet Captain Beyond sammen med Johnny Winters tidligere trommeslager Bobby Caldwell, den tidligere Iron Butterfly-bassisten Lee Dorman og gitaristen Larry «Rhino» Reinhardt, som også hadde en fortid i Iron Butterfly.
Dette var et band som ble ansett som en musikalsk suksess, men som aldri tok helt av salgsmessig. Evans spilte inn to album med bandet, og på grunn av manglende kommersiell suksess ble bandet oppløst etter det tredje albumet. Evans forlot deretter musikken for å konsentrere seg om en karriere innen medisin
Rettssak om navnet Deep Purple
I 1980 var han involvert i en rettssak om rettighetene til navnet Deep Purple. Ettersom Deep Purple ikke eksisterte som band på den tiden, startet han like så godt opp sin egen versjon av bandet, men møtte kraftig motbør av både publikum og (det egentlige) Deep Purples management. Dette «Deep Purple»-bandet besto av Rod Evans, gitaristen Tony Flynn, bassisten Tom de Rivera, keyboardisten Geoff Emery, og Dick Jurgens III på trommer.
Arne Blystad
Arne Blystad (født 18. januar 1955) er en norsk skipsreder og investor.
Kanonene på Navarone (film)
Kanonene på Navarone (originaltittel: The Guns of Navarone) er en britisk-amerikansk krigsfilm fra 1961 regissert av J. Lee Thompson. Handlingen er lagt til andre verdenskrig og handler om et sabotasjeteam som får i oppdrag å ødelegge noen tyske superkanoner. Kanonene befinner seg på en gresk øy i Egeerhavet og gjør sjøveien utrygg for allierte skip. De ledende rollene spilles av Gregory Peck, David Niven og Anthony Quinn.
Arne Blystad
Han er mest kjent som investor innen shipping- og rigg-sektoren, og har bl.a. samarbeidet med Øystein Stray Spetalen i det børsnoterte selskapet Global Geo Services. Han ble kjent sammen med sin bror Wilhelm Pihl Blystad på 80-tallet, men de havnet begge i store økonomiske vanskeligheter da de forsøkte å raide Anders Jahre-selskapet Kosmos. Gjelden etter dette mislykkede forsøket skal ha vært på rundt 250 millioner kroner. Etter dette mislykkede stuntet, måtte broren og han avvikle flere av sine selskaper.
Arne Blystad flyttet til USA og startet rederiet Blystad Shipping. Han flyttet tilbake til Norge i starten av dette årtusenet, og fikk da betydelig suksess innen shipping og offshore. Han er idag blant Norges rikeste personer med en formue på over 5 milliarder. Han har også begynt å investere i eiendom. Spesielt kjent er han for å ha vært gründer og initiativtager til Songa Offshore og Songa Drilling. Blystads hovedkontor er i Oslo.
Kanonene på Navarone (film)
Handling
Handlingen er lagt til Hellas under annen verdenskrig. Året er 1943. Et sabotasjeteam på alliert side får et tilsynelatende umulig oppdrag: Å infiltrere en uinntakelig øy kalt Navarone som ligger utenfor Tyrkia og som er besatt av nazistene. Formålet er å ødelegge to enorme kanoner som forhindrer allierte skip å komme 2000 nødlidende britiske soldater til unnsetning. Gruppen består av seks meget ulike menn, Kaptein Mallory og Oberst Stavros to beryktede sabotører, Major Franklin, som er gruppens leder, sprengningseksperten korporal Miller, menig Pappadimos som hentes inn fordi han er den fødte drapsmaskin, og sersjant Brown, gruppens tekniker. Gruppen møter mange uforutsette hindringer og det hele utvikler seg til en kamp mot tiden.
Arne Blystad
I tidsskriftet Kapitals utgitte liste over Norges 400 rikeste liste, havnet han i 2018 på en 44. plass med en anslått formue på 5,25 milliarder kroner.
Kanonene på Navarone (film)
Popularitet og økonomi
Filmen ble en stor publikumssuksess i USA hvor den innbrakte 28 millioner dollar. Den ble den nest mest innbringende filmen i USA i 1961.
Arne Blystad
I 2017 donerte Blystad 300 000 kroner til hver av Høyre og Fremskrittspartiet i valgkampbidrag.
Kanonene på Navarone (film)
Anmelderne
Den ble godt mottatt av kritikerne, noe som gjenespeiles i at den har fått 95 % på Rotten Tomatoes. Den amerikanske filmkritikeren Leonard Maltin har gitt den 3,5 av 4 stjerner.
Arne Blystad
Arne Blystad er gift med advokat Marianne Heien Blystad. Han er sønn av Arne Blystad sr.
Kanonene på Navarone (film)
Anmelderne
VG og Dagbladet gav den terningkast fem. Anmelderen på den norske filmsiden CINERAMA gav den terningkast seks i 2000.
Priser
Filmen vant to Golden Globes (beste film og beste musikk) og en Oscar (beste spesialeffekter). Den ble nominert i ytterligere syv Oscar-kategorier.
Annet
Den ble for det meste spilt inn på Rhodos.
I 1978 kom en mindre suksessfull oppfølger kalt Styrke 10 fra Navarone. Også denne var basert på en roman av Alistair MacLeans. Forøvrig hans eneste oppfølger.
Napoléon Joseph Charles Paul Bonaparte
Napoléon Joseph Charles Paul Bonaparte (hadde mange navn, men er vanligvis kjent som Prins Napoléon; født 9. september 1822 i Triest (Trieste) i Østerrike, død 17. mars 1891 i Roma) var den andre sønnen til Jérôme Bonaparte, som var konge av Westfalen, og hans kone Catherine, prinsesse av Württemberg.
Han var brorsønn til Napoleon Bonaparte og dermed fetter til keiser Napoleon 3.
Bakgrunn
Napoléon Joseph Charles Paul Bonaparte fikk av moren kjælenavnet «Plon-plon». Senere ble dette brukt spottende om ham. I årene 1837-40 var han offiser i württembergisk tjeneste.
Politisk virke i Frankrike
Han ble raskt populær i deler av den franske befolkningen ved å spille på sine familiebånd til Napoleon I. Etter den franske revolusjonen i 1848 ble han valgt inn i nasjonalforsamlingen som representant for Korsika.
Da hans fetter ble president i 1848, ble Napoleon utnevnt til minister og diplomat til Spania. Han ble senere utnevnt til general for en avdeling under Krimkrigen. Etterpå var han guvernør i Algerie og korpssjef i den franske hæren som var utstasjonert i Italia på 1850-tallet.
I 1856 stod han i spissen for en fransk ekspedisjon til Nord-Norge, Island og Grønland.
Etter at keiser Napoleon III ble styrtet, ble prins Napoleon utvist fra Frankrike, men fikk vende tilbake i 1873. Tre år etter ble han innvalgt i deputerkammeret, der han innledet en hetskampanje mot de konservative og klerikale partier.
Etter arveprinsen Louis Napoleon Bonaparte, Napoleon IVs død i 1879, proklamerte han seg som tronpretendent. Men han ble ikke godtatt av de konservative bonapartistene som foretrakk hans sønn, Napoléon Victor Jérôme Frédéric Bonaparte.
Han ble utvist i 1886 og var deretter bosatt i Sveits. Hans barn var:
Det finnes ingen gjenværende legitime etterkommere i mannlig linje fra andre av Napoleons brødre enn fra denne sønnen. Det er imidlertid en betydelig antall illegitime etterkommere av Napoleon I.
Kvinner som har sex med kvinner
Kvinner som har sex med kvinner (KSK) er et uttrykk som brukes for å definere en gruppe av kvinner som har sex med andre kvinner, uavhengig av deres seksuelle identitet. KSK omfatter både kvinner som identifiserer seg som lesbiske eller bifile, og kvinner som identifiserer seg som heterofile, men som likevel har sex med andre kvinner.
King Fahd Causeway
King Fahd Causeway (arabisk: جسر الملك فهد) er en firefelts motorvei over vann som forbinder Saudi-Arabia og Bahrain. Konstruksjonen ble påbegynt i 1968 og fortsatte fram til 1986. Veien ble offisielt åpnet i 1982. Den totale kostnaden kom på 1,2 milliarder USD eller 3 milliarder rijaler. Veianlegget er 28 km langt og består av fyllingsveier og fem par broer som er henholdsvis 5194, 3334, 2034, 934 og 934 meter lange og 2 x 12,3 meter brede. Veien er bygget i tre seksjoner:
Veien er oppkalt etter kong Fahd bin Abdul Aziz av Saudi-Arabia.
Xylen
Xylen (dimetylbenzen) er et hydrokarbon har store likheter med toluen. Stoffet er også kjent som xylol.
Xylen består av en benzenring med to CH3-grupper. De finnes tre isomerer av stoffet, disse kalles ortoxylen, metaxylen og paraxylen. Forstavelsen (orto-, meta-, para-) angir plasseringen til CH3-gruppene.
Ved romtemperatur er xylen er en fargeløs væske. Xylen finnes i blant annet i bensin og brukes som løsemiddel. De kjemiske egenskapene varierer noe fra isomer til isomer, smeltepunktet varierer fra -48°C (m-Xylene) til 13°C (p-Xylene). Kokepunktet er på ca. 140°C for alle de tre isomerene.
Xylen kan blant annet fremstilles fra steinkulltjære.
Fotball under Sommer-OL 1968
Fotball under Sommer-OL 1968. Fotball var med på det olympiske programmet for fjortende gang i Mexico by 1968. Seksten lag deltok og turneringen ble avviklet mellom 13. og 26. oktober. Ungarn slo Bulgaria med 4-1 i finalen og ble olympiske mestere i fotball for andre gang.
Christopher Duncan Turk
Christopher Duncan Turk, som vanligvis bare kalles «Turk», er en fiktiv person i TV-serien Scrubs.
Han er en kirurg ved det fiktive Sacred Heart Hospital, og er gift med Carla Espinosa. De begynte å gå på stevnemøter i løpet av Sesong 1, og giftet seg i Sesong 3. I løpet av sesong 4 opplever Turk og Carla noen ekteskapelige problemer. De tar ut seperasjon etter at Carla oppdager at Turk har opprettholdt et vennskap med en av hans tidligere kjærester uten å fortelle henne at han nå er gift. Denne situasjonen forverres etter at Carla og J. D. deler et etter å ha drukket alt for mye alkohol sammen. Til slutt fikser de to forholdet, og på slutten av Sesong fire blir de enige om å begynne å prøve å få en baby sammen. Sammen har de datteren Isabella Turk. Turk var John Dorian sin romkamerat ved College of William and Mary, og deretter når de skulle studere medisin. De har alltid hatt et ekstremt nært forhold.
Turk blir ofte referert til som «Turkleton» av Dr. Bob Kelso (spilt av Ken Jenkins) sjefen for Sacred Heart Hospital. Det kommer til og med til det punktet at på Carla og Turks bryllup uttalte en alkohol-påvirket Kelso at han tror Turks navn egentlig var Turk Turkleton. Kelso omtaler også Carla som «sykepleier Turkleton» etter at hun gifter seg med Turk.
Turk begynner sin karriere som kirurgisk praktikant ved Sacred Heart sykehus. Etter praksis-perioden begynner han som kirurg ved det samme sykehuset. Mot slutten av den åttende sesongen gjør Dr. Cox - Sacred Hearts nye sjef - Turk til sjef for sykehusets kirurgi-avdeling. I den niende sesongen begynner Turk som gjesteprofessor i kirurgi ved Winston University, en skole bygget på det samme stedet hvor det tidligere Sacred Heart-sykehuset - som innen den tid hadde blitt revet ned.
Familiehistorie
Turk har i hvert fall to brødre; Kevin og Jabbari. Kevin betalte for Turks college-utdannelse. Han har også nevnt en søster, en bipolar tante, og tre søskenbarn. Turk er tilsynelatende sterkt knyttet til moren sin, og Carla påstår hun har sett Turk og moren hans ligge i samme seng og kose.
Trivia
Turk er en trofast katolikk og går alltid med et kors om halsen, selv om troen hans ble satt sterkt på prøve i episoden «My own personal Jesus» hvor han behandler flere mennesker som lider av forferdelige skader. Troen hans på Gud er rystet etter å ha vært på vakt på julaften, Han føler seg derfor fortapt, men den religiøse troen hans blir gjenopprettet etter at han oppdager en høygravid pasient i nærheten av sykehuset - og han hjelper til med å føde barnet hennes. Han er en demokrat, som J.D. og dr. Cox og i episoden «My Cake» ble han diagnostisert med diabetes type 2. Det nevnes også at moren hans tilhører Jehovas vitner.
Leif Wærenskjold
Leif Wærenskjold (født 1907, død 1977) var en norsk antroposof og forfatter. Han skrev en rekke barnebøker, og bidro til tidsskrifter som Frisprog. Sammen med Sophus Clausen etablerte han i 1972 forlaget Libra. Han var også i redaksjonen for tidsskriftet Horisont (1955), og engasjerte seg for riksmålssaken.
Politisk familie
En politisk familie er en familie med flere medlemmer som er involvert i politikk, og da i første rekke politikk knyttet til valg. Medlemmene kan ha forbindelser ved blodsbånd eller inngifte; ofte går disse over flere generasjoner, eller at mange søsken er involvert.
Et kongehus eller et dynasti i et monarki regnes normalt ikke for å være en politisk familie.
Uukuniemi
Uukuniemi er en tidligere kommune i landskapet Södra Karelen i Finland.
Uukuniemi mistet rundt 3/4 av sitt areal i vinterkrigen. Ved krigsavslutningen i 1944 ble 437,5 km² av kommunen avstått til Russland.
Den 1. januar 2005 ble kommunene Uukuniemi og Saari slått sammen med Parikkala kommune.
Trygve Knudsen
Trygve Kristofer Knudsen (født 23. juni 1897, død 18. januar 1968) var en norsk språkprofessor, filolog, lingvist og en av skaperne til Norsk Riksmålsordbok. Knudsen var også en viktig bidragsgiver til studier av norsk språkhistorie og språkvitenskap. Han ga ut mange bøker om språk og la mye vekt på norsk grammatikk og språkhistorie.
Tidlig liv
Knudsen ble født i Tønsberg og var sønn av Knud Peder Knudsen (1863–1937) og Henriette von Lachmann Mørck (1867–1923). I 1916 tok han eksamen artium ved Tønsberg høyere almenskole. Senere gikk veien til Universitetet i Kristiania hvor han studerte filologi, som han i 1921 tok pedagogisk eksamen i. To år senere ble han cand.philol i norsk, tysk og historie.
Han ble tilknyttet Det norske litterære ordboksverk i 1923, hvor han blant annet sammen med Alf Sommerfelt arbeidet med Norsk Riksmålsordbok, som kom ut i 1930.
Språkviter
Trygve Knudsen var fra 1925 til 1930 universitetsstipendiat i norsk språkhistorie og i 1935 ble han lektor ved Oslo katedralskole; i mellomtiden hadde han jobbet som lærer på forskjellige skoler i Oslo- og Aker – området. Fra 1946 var han dosent i norsk språkvitenskap ved Universitetet i Oslo. Han ble utnevnt til professor i 1946, en stilling han hadde frem til 1967 like før sin død.
Knudsen var mest opptatt av bymål, og var riksmålsmann ; han brukte blant annet mye tid på å studere bymålene i Oslo og Tønsberg. Knudsen var leder av Bymålslaget. Riksmålsordboken han begynte på, ble fullført i 1957.
Annet
I 1944 ble han medlem av Det Norske Videnskaps-Akademi og i 1960 ble han æresdoktor ved Universitetet i Stockholm. Han var også medlem av Kungliga Gustav Adolfs Akademien og Kungliga Humanistiska Vetenskapssamfundet i Uppsala i tillegg til Kungliga Vetenskaps- och vitterhetssamhället i Göteborg.
Volvo 850
Volvo 850 er en bilmodell som ble produsert av Volvo Personvagnar i perioden 1991–1997. Sedanutgaven ble introdusert i 1991, stasjonsvognen ble introdusert i 1993. Volvo stilte opp med 850 i British Touring Car Championship (BTCC) som en del av lanseringen. Alle motorene var femsylindrede rekkemotorer. Bensinmotorene var tilgjengelig med slagvolum fra 2,0 til 2,5 liter, med og uten turbo. Ytelsene varierte fra 126 hk til 250 hk i 850R-versjonen. 850 ble levert med forhjulstrekk og med firehjulsdrift som tilleggsutstyr.
Valgmuligheten i girkasser bestod av to fullsynkronisert 5-trinns manuell (M56 L og M56 H) og en firetrinns automatkasse. 850 R med manuell girkasse ble levert med differensialbrems (M59)
Carl Aage Hilbert
Carl Aage Hilbert (født 27. mars 1899 i København, død 17. oktober 1953) var en dansk jurist som var amtmann på Færøyene fra 1936 til 1945.
Hilbert var cand.jur. fra 1921, og var i løpet av sin karrière ansatt i forskjellige departementer. I 1930 ble han dommer i fødebyen København, og i 1936 ble han amtmann på Færøyene. I hans regjeringstid på øyene ble den færøyske språk- og flaggstriden utkjempet, og færøyingenes rett til å benytte sitt eget språk og flagg i offisielle sammenhenger var et hett diskusjonstema. Etter at Færøyene frivillig ble okkupert av Storbritannia i 1940, ble flaggstriden uventet løst, ved at Winston Churchill forlangte at alle færøyske skip skulle seile under det færøyske flagget, Merkið (ettersom Danmark var okkupert av Tyskland). Amtmann Hilbert, et utvalg lagtingsmedlemmer og lagtingsformannen dannet en provisorisk færøysk regjering, Færøyenes landsutvalg.
Da krigen sluttet i 1945, endte også Hilberts tid som amtmann.
Update (SQL)
er et SQL-uttrykk som brukes til redigering av verdier i en databasetabell.
Grunnleggende syntaks
En -spørring består alltid av spesifikasjonene   og. bestemmer hvilken tabell som skal redigeres og  bestemmer hvilke kolonner som skal redigeres med hvilke verdier.
En -spørring ser slik ut: Som regel benytter man  for å begrense hvilke rader som skal redigeres.
Eksempel
Tabellen personer ser slik ut: Denne spørringen blir sendt: Tabellen ser da slik ut:
Slaget ved Cerro Corá
Slaget ved Cerro Corá ble utkjempet i februar 1870 ved forhøyningen med samme navn i fjellkjedene nord i Paraguay
Det siste slaget i trippelalliansekrigen (1864–1865) hadde på den ene siden 4 500 allierte soldater mens det var kun 250 til 500 paraguayanere.
De paraguayanske soldatene hadde ikke en sjanse, deres uniformer var i filler, de hadde dårlig med våpen, de var utmattet av mangel på mat, utslitt etter en vanskelig marsj gjennom jungelen og så demoralisert at de ikke lenger var en respektverdig styrke.
López hadde blitt tvunget til å slå leir ved Cerro Corá som ble sikret med to mindre befestede posisjoner i nord og sør på hver ende av den brede dalen. Den brasilianske hæravdelingen under general Jose Antonio Correa da Camara som tok opp forfølgelsen etter paraguayanerne hadde store vansker med å finne sporene fram til de oppdaget den ene forposten mot nord.
Camara sendte en troppeenhet som overrasket og tok forposten uten sterk motstand. Med veien mot leiren fri rykket brasilianerne over elven Aquidabán og gikk til angrep. Paraguayanerne nektet å gi seg uten kamp, men de ble overløpet av kavaleriet som stormet inn i leiren.
Paraguayanerne sloss til siste mann og blant de siste til å falle var presidenten og øverstkommanderende Francisco Solano López og hans sønn Panchito. Et stort flertall av paraguayanske soldater falt under kampene.
Musselshell (elv)
Musselshell River er ei sideelv til Missouri River, og om lag 470 km lang, i det sentrale Montana i USA. Den starter med ulike tilførselsslver midt i delstaten, og en North Fork og South Fork renner sammen i det vestre Wheatland fylke. Den renner ut i Missouri i reservoaret Fort Peck Lake, som er regulert av Fort Peck-demningen. Elva er viktig for irrigasjon
Slaget ved Cerro Corá
De brasilianske soldatene hadde trolig fått ordre om å utrydde hele den paraguayanske ledelsen medregnet deres følge for å ha en rask slutt på krigen. Kampene utviklet seg til en massakre, inkludert sivilistene som var sammen med de militære enhetene. Bare kvinnene og noen få menn ble spart.
López`s skjebne
López forsøkte å flykte, men ble innhentet av en patrulje som først forsøkte å ta ham til fange, deretter stakk ham ned etter at han nektet å gi seg uten kamp. Oberst Aveiro som var i følge med presidenten klarte å drive vekk brasilianerne og førte den sårede López inn mellom trærene i skogene. Der måtte de stige av hestene for å komme seg over den strie strømmen som kom fra elven Aquidabán. Det fatale såret i magen var blitt for mye for López som måtte bæres av mennene sine. På den andre siden av strømmen ble de overrasket av general Camara som beordret sine menn om å ikke skyte.
Camara forsøkt å få López til å overgi seg, men López prøvde å reise seg med sverdet i hånden og ropte ut: «Jeg dør med mitt land!» En av Camaras soldater skjøt ham ned kort etterpå. López som var blitt drept av skuddet, falt ut av strømmen på landet.
Vindelsvermer
Vindelsvermer (Agrius convolvuli) er en sommerfugl som tilhører familien svermere (Sphingidae). Denne store, kraftige, grå arten er en sterk flyger. Den hører hjemme i varme strøk nesten over alt i den Gamle verden, men begir seg ofte på vandringer nordover, enkelte år dukker de opp i Norge på ettersommeren og høsten. De kan da finnes helt nord til Finnmark. Larven lever på vindel (Convolvulus spp.) og beslektede planter, men puppen, som har en karakteristisk, frittliggende sugesnabel, overlever ikke vinteren hos oss.
Utseende
En stor (vingespenn 94 – 120 mm) og kraftig svermer med spoleformet kropp og smale vinger. Hodet er stort og bredt, sugesnabelen er ca. 75 mm lang, dvs. lengre enn selve insektet. Antennene er snaut halvparten så lange som forvingene. Brystet er grått med hvite sider, bakkroppens overside har en grå midtstripe, på sidene av denne har hvert ledd, regnet forfra, en smal, hvit tverrstripe, så en bred, rosa stripe og bakerst en svart stripe som er litt smalere enn den rosa. De kraftige forvingene er spisse og gråspraglete. Bakvingene er grå med et svakt, rosa skjær, med mørkegrå tverrbånd. Larven er ganske mørk og brokete farget. Puppen utmerker seg ved at sugesnabelen henger fritt fra kroppen.
Studentavis
Studentavis er en avis som utgis ved en utdanningsanstalt som blir produsert og som oftest utgitt av lærestedets studenter. Ved de fleste universiteter og høgskoler utgir studentene aviser. Den eldste studentavis i Skandinavia er Under Dusken, som har blir utgitt av studentene ved Norges teknisk-naturvitenskapelige universitet (tidligere NTH) i Trondheim siden 1914.
Ved noen studier utgis det også fagtidsskrifter drevet av studentene, for eksempel litteraturtidsskriftet Bøygen (tidsskrift). Også Vagant (tidsskrift) begynte som et tidsskrift drevet av studenter ved Litteraturhistorie.
Skole- og russeaviser
Ved norske skoler, det vil si barne-, ungdoms- og videregående skoler, utgis det fra tid til annen også skoleaviser, både drevet av ivrige elever og styrt av lærere som skoleprosjekter. Ved mange videregående skoler utgis det hver 17. mai russeavis.
Lisbeth Jensen Fumero
Lisbeth Jensen Fumero (født i 1945) er en norsk misjonær i Honduras og Spania, utsendt fra pinsemenigheten Salen Halden. Hun er gift med misjonær Mario Fumero fra Cuba. De har tre barn.
Honduras - Den kristne kjærlighets brigade
Deres motto var: Hjelp til selvhjelp. Arbeidet vokste og fikk etterhvert et eget navn, Den kristne kjærlighets brigade, med over 100 nasjonale medarbeidere. Team ble sendt ut til steder for å hjelpe der det var behov.
I 1983 overlot Lisbeth og Mario til menigheter og nasjonale ledere. Elleve år skulle gå før ekteparet Fumero kom tilbake i 1994. Her ble de i fire nye år, før Lisbeth reiser tilbake til arbeidet i Spania i 1998.
Spania
Fra 1983 deltok ekteparet Fumero i menighetsarbeid, ledertrening og sosialt hjelpearbeid i Córdoba i Spania. De arbeidet mest blant rusmiddelavhengige. Etter elleve år, fikk de spørsmål om å komme tilbake til Honduras, og de overlot arbeidet i Spania, til spanjolene.
Fra 1998 har Lisbeth hatt sin hovedbase i Spania, mens ektemannen Mario har sin base i Honduras. Lisbeth Jensen Fumero har sammen med menigheten i Córdoba grunnlagt menigheter i Lucena og i Fuengirola.
Lisbeth administrerer misjonsarbeidet, underviser og forkynner.
Kongens fortjenstmedalje
Lisbeth Jensen Fumero viser omsorg for enkeltmennesker, Hennes motto er: til tjeneste for den som trenger det mest. Misjonsoppgaven har vært et kall og en livsstil. For denne sin trofaste og uegennyttige innsats mottok hun Kongens fortjenstmedalje i sølv.
Tshopo
Tshopo er en provins i Den demokratiske republikken Kongo. Hovedstad i Tshopo er byen Kisangani. Provinsen ligger ved elven Tshopo sentralt i landet.
Inge Sørensen
Inge Sørensen (født 18. juli 1924 i Skovshoved nord for København, død 9. mars 2011 i New Jersey i USA ) var en dansk svømmer, og den yngste kjente kvinnelige vinner av en OL-medalje i en individuell øvelse. Hun tok bronsemedaljen på 200 meter bryst under OL 1936 i Berlin, i en alder av 12 år og 24 dager.
Thomas Rønning (f. 1985)
Thomas Rønning (født 16. juli 1985) er en norsk fotballspiller som spiller for Ranheim. Rønning spiller primært på midtbanen, men har i sin første tid i Ranheim spilt på høyrebacken. Han kom til Ranheim fra Bodø/Glimt foran sesongen 2012.
Randolph-familien
Randolph-familien var en viktig politisk familie med tilhold i Virginia, USA. Medlemmer av Randolph-familien bidrog til politikken i kolonien Virginia, og senere delstaten Virginia, etter at denne hadde blitt dannet. De første av Randolph-familien som kom til Amerika var Henry Randolph i 1643. Hans nevø, William Randolph, kom til Virginia som foreldreløs i 1669. Han bosatte seg på Turkey Island langs James-elven.
Thomas Rønning (f. 1985)
Han har tidligere spilt for Strindheim. Han er bror av Trine Rønning, som spiller for det norske kvinnelandslaget i fotball.
Randolph-familien
Medlemmer fra Randolph-familien i Virginia er gift med medlemmer av familiene Lee, Washington og Harrison, og inkluderer viktige politiske personligheter som president Thomas Jefferson, justitiarius ved Amerikas forente staters høyesterett John Marshall, Den kontinentale kongress første president Peyton Randolph og konføderal general Robert E. Lee.
Thomas Rønning (f. 1985)
Rønning er lærer ved Åsheim ungdomsskole i bydelen Heimdal.
Jamneslekten
Jamneslekten eller (latin: Diphasiastrum) er en slekt innenfor kråkefotfamilien. Den har 16 arter pluss hybrider, som foretrekker våte områder, først og fremst i Amerika og hele den nordlige halvkule, samt fjellområder i Stillehavet og Ny-Guinea.
Plantene er opprette og brune og grønne, med lysebrune eller grønne stilker og ledd-aktige, dels skjellaktige blader og utseende. Bldene sitter tettere på planten og ser mer ut som «skjell» enn på kråkefot- og lusegressartene.
Karsporeplanter formerer seg gjennom generasjonsveksling, og ved sporer i stedet for frø. Den ukjønnede generasjonen er den dominerende. Når sporen vokser dannes det et protallium, som er en liten kjønnet mellomgenerasjon som ikke lever lenge. Fra denne vokser det opp en langt større, kjønnsløs (ukjønnet) men langtlevende generasjon av planter, som produserer nye sporer.
Sporene sitter øverst i skuddet eller i egne aks. Plantene har bare én sporetype som er ukjønnet (homospori).
Tidligere ble den henført av mange botanikere til kråkefotslekten (Lycopodium), men regnes nå nesten universelt som en egen slekt.
Arter
Slekten består av følgende arter og utvalg av hybridformer, hvor hovednavnet i kursiv betyr at arten ikke finnes i Norge:
Cheyenne (elv)
Cheyenne River er ei sideelv til Missouri River, og om lag 475 km lang, i det vestlige Sør-Dakota i USA. Den starter med ulike tilførselsslver i østlige Wyoming, og får tilsig av den store sideelva Belle Fourche River (470 km) hvor disse to elvene ligger hnhv sør og nord for Black Hills og Rapid City]. Den renner ut i Missouri i det meget store, kunstige Oahe-reservoaret, som er regulert av Oahe-demningen ved delstatshovedstaden Pierre litt lengre nede i Missouri.
Elva er viktig for irrigasjon. Den er regulert midtveis med Angostura-demningen fra 1949. Elvas nedslagsfelt er på 65 000 km², nærmere bestemt 24 240 kvadrat-miles.
Ved utløpet ligger Cheyenne River Sioux-reservat på 8 984 km² med ca. 15 500 innbyggere.
Smågodt
Smågodt er godteri som selges i løsvekt.
Smågodtet ble utbredt i Norge i 1970-årene, og frem til 1990-årene ble det også solgt med stykkpris. Det ble omsatt smågodt for 991 millioner kroner i Norge i 2012, noe som utgjorde 11 % av det totale godterimarkedet. De to største smågodt-produsentene på det norske markedet er Nidar og Candyking.
Prismessig ligger smågodt betydelig under prisen av innpakket godteri, og spesielt sjokolade er langt billigere om man kjøper det i løsvekt.
Smågodt selges som regel med pris per kilogram (kg). Tidligere ble smågodt i Norge solgt pris per hektogram (per 100 gram), men som for de fleste andre matvarer brukes kilogram i økende grad.
Venskaben (Asker)
Venskaben er et tradisjonsrikt forsamlingshus og selskapslokale i Asker, drevet av kommunen under Asker kulturhus. Huset ligger i Asker sentrum rett nedenfor Asker rådhus, like ovenfor det historiske kunstnerhjemmet Hasselbakken.
Venskaben rommer i dag to utleielokaler: Storsalen med 100 plasser, og Formannskapssalen med 30 plasser. Disse leies ut til private og foreninger, og benyttes til arrangementer i regi av kommunen – blant annet av Asker kulturskole.
Historie
Huset er bygget i 1904 i nyklassisitisk stil og, ble tegnet av arkitekt Ivar Næss. Det ble ble innviet 7. desember 1904 som «Asker Festivitets- og Kommunelokale» av Asker Venskabelige Forening, en kvinneforening hvis eneste oppgave var å skaffe bygda et egnet forsamlingslokale.
I 1905 flyttet Asker herredstyre og Asker sparebank inn i bygget. Sparebanken holdt til i bygget fram til bankens nye bygg sto ferdig i 1919. I 1921 ble bygget overdratt til kommunen. Kommunen hadde kontorer her til det nye rådhuset sto ferdig i 1964.
Bygget har siden vært benyttet som tingsted, som kinosal, til kunstutstillinger og til ulike fremføringer og forestillinger. Venskaben har helt siden 1905 vært en sentral arena for kultur- og foreningslivet i Asker, og viktig for bygdas identitet.
Daniele Padelli
Daniele Padelli (født 25. oktober 1985) er en italiensk fotballspiller som spiller for Udinese Calcio.
Padelli var på utlån til Liverpool FC sesongen 2006-2007, riktignok hentet inn i overgangsvinduet i januar. Mange forundret seg over Benitez sin bedømmelse da han hentet inn spilleren på lån, etter som han bare fikk en ligakamp for klubben. Derfor vendte han hjem til Sampdoria etter sesongslutt, selv om Liverpool hadde opsjon på kjøp. Daniele Padelli har landskamper for Italia U-21.
Olaf Bull
Olaf Jacob Martin Luther Bull (født 10. november 1883 i Kristiania, død 29. juni 1933, Oslo) var en norsk dikter.
Liv
Olaf Bull var sønn av forfatteren Jacob Breda Bull og dennes andre hustru Maria Augusta Berglöf. Han vokste opp i Kristiania. I 13-årsalderen bodde han en tid i Hurum, mens faren skrev. Han begynte på gymnaset Aars og Voss' skole i 1899, og samme år offentliggjorde han sitt første dikt i skoleavisen. Etter gymnaset sluttet han seg til familien i Roma, før han returnerte til Kristiania og ble student i 1903. Noen år var han journalist i Posten og Dagbladet. 1909 utga han Digte, som med et slag stilte ham blant Norges fremste lyrikere.
Bull slet med angst og depresjon og utviklet tidlig et alkoholproblem. Flere ganger var han innlagt i sykehus. Vinteren 1925 forsøkte han å ta sitt eget liv. Han hadde få arbeidsforhold og slet hele livet med økonomiske problemer som han stadig ba om hjelp til. På slutten av livet hadde han pådratt seg leverskader og led av lammelser og hallusinasjoner. Han døde på Ullevål sykehus, psykiatrisk avdeling, sankthansaften 1933.
Bull advarte tidlig om fascismens fremmarsj og mislikte Hitler helt fra starten. Våren 1922 intervjuet han Mussolini for Tidens Tegn, som var tidsskriftet han helst skrev for, pga de høye honorarene. Intervjuet var kritisk til Mussolinis syn på frihet og demokrati, og Bull avslørte også diktatorens forfengelighet. Etter hvert som Tidens Tegn ble mer reaksjonært, kom Bull i konflikt med redaktør Rolf Thommessen. Iblant skrev han i Mot Dag, men stod også Erling Winsnes fjernt. Bull advarte mot å erstatte åndsliv med skiløp, og å erstatte førerskikkelser som Henrik Wergeland og Bjørnstjerne Bjørnson med polfarere som Fridtjof Nansen og Roald Amundsen. Olaf Bull anså aldri «den sterke mann» som noe politisk ideal, og var dypt skeptisk til bolsjevismen. Han advarte mot «den masseoppdragelse til hat» han så i russisk kommunisme. Om klassekamp skrev han: «Hos menneskene er hatet evig, kjærligheten begrenset. Derfor har en bevegelse som spekulerer i menneskenes hat, en langt større sjanse for å trenge igjennom enn en bevegelse, der har som forutsetning kjærlighet og fordragelighet. Derfor har sosialisme som støtter seg til klassekamp, alle sjanser fremfor en sosialisme som støtter seg til klasseforsoning.» Under første verdenskrig havnet den franskvennlige Bull i krangel med Nils Kjær som svermet for «den germanske ånd». Bull var far til dikteren og teatermannen Jan Bull.
Olaf Bulls plass på Skillebekk i Oslo fikk tilbake dikterens navn i 2018.
Forfattervirksomhet
Bulls dikt vitner om store kunnskaper og uvanlig sensibilitet, og om hvor dypt han slet med angst og depresjoner. Følelsesregisteret spenner fra de dype avgrunner til øyeblikk av overstrømmende livsfølelse. Billedspråket er konkret og visuelt.
Han hadde evnen til å formidle til leseren «inntrykkenes samtidighet», som når han skriver om karusellens «knirkende lyktekrans», og at «trikkene klinger med rødt og grønt».
Bull skrev helst sentrallyrikk, og viktige motiv er våren, kjærligheten, kunsten, evigheten, tiden, døden og angsten for det tomme rom. Flere av disse motivene kan være behandlet i ett og samme dikt. Et tilbakevendende spørsmål er om kunstneren gjennom selve det å skape kunst på sett og vis kan redde det som er dømt til å gå til grunne, bevare det «dypt og blivende» i «digtets evige, unge alabast» som det heter i det best kjente diktet hans, Metope, som òg er ett av de mest verdsatte i norsk litteratur. Det handler blant annet om hvordan kunstneren i en viss forstand overvinner døden.
Bull holdt seg stort sett til et tradisjonelt formspråk som han brukte på en personlig måte. Kriminalromanen Mit navn er Knoph fra 1914 skapte norsk språkhistorie som den første skjønnlitterære oversettelse (1919) fra norsk riksmål til dansk.